钦定古今图书集成/明伦汇编/氏族典/第238卷 > 张镇周
## 钦定古今图书集成/明伦汇编/氏族典/第238卷 > 张镇周

按《尚友录》：镇周，舒州人。初为寿州都督。武德中，迁本
州都督。到州，就故宅多市酒殽，召亲戚与之酣宴，如
为布衣时，凡十日。既而分赠金帛，泣与之别，曰：“今日
张镇周犹得与故人欢饮，明日之后，则舒州都督治
百姓耳，官民礼隔，不复得为交游。”自是亲戚故人犯
法，一无所纵，境内肃然。